Source: https://zsmedzev.edupage.org/text/?text=text/text3&subpage=1
Timestamp: 2020-02-24 12:16:58+00:00
Document Index: 10779524

Matched Legal Cases: ['§23', '§57', '§ 25', '§23', '§ 23', '§57', 'Čl.7', 'čl.4', 'čl.6', '§25']

VNÚTORNÁ SMERNICA č. 2 / 2019
OSOBITNÝ SPÔSOB PLNENIA ŠKOLSKEJ DOCHÁDZKY – VZDELÁVANIE V ŠKOLÁCH MIMO ÚZEMIA SLOVENSKEJ REPUBLIKY
Prerokované v pedagogickej rade: 2.5. 2019
Smernica nadobúda platnosť odo dňa: 3.5. 2019
Smernicu spracovali: Mgr. Silvia Sabolová, Mgr. Beatrix Pospíšilíková
Riaditeľ Základnej školy – Grundschule, Štóska 183, Medzev v súlade:
so zákonom č.245/2008 Z. z. O výchove a vzdelávaní a o zmene a doplnení niektorých zákonov (ďalej len školský zákon), v zmysle §23 písmena b) o formách osobitného spôsobu plnenia školskej dochádzky a vzdelávania v školách mimo územia Slovenskej republiky a §57 Komisionálne skúšky v základných a stredných školách zákona č.245/2015,
s Metodickým pokynom na hodnotenie a klasifikáciu žiakov v ZŠ č.22/2011
vydáva túto smernicu:
Organizácia osobitného spôsobu plnenia povinnej školskej dochádzky a vzdelávania v školách mimo územia Slovenskej republiky sa riadi hlavne touto smernicou a Zákonom č.245/2008 Z. z. O výchove a vzdelávaní a o zmene a doplnení niektorých zákonov (ďalej len školský zákon) a Metodickým pokynom na hodnotenie a klasifikáciu žiakov ZŠ č.22/2011.
individuálne vzdelávanie, ktoré sa uskutočňuje bez pravidelnej účasti na vzdelávaní v škole podľa tohto zákona (ďalej len „individuálne vzdelávanie“),
vzdelávanie v školách, v ktorých sa uskutočňuje výchova a vzdelávanie podľa medzinárodných programov na základe poverenia ministerstva školstva,
O povolení vzdelávania podľa § 25 rozhoduje riaditeľ školy, do ktorej je žiak prijatý, na základe písomnej žiadosti zákonného zástupcu.
V žiadosti o povolenie osobitného spôsobu plnenia školskej dochádzky žiadateľ uvedie:
termín (od – do) – na 1 školský rok
Riaditeľ školy vydá rozhodnutie o povolení plniť povinnú školskú dochádzku mimo územia SR na 1 kalendárny rok.
Zákonný zástupca do 30 dní nahlási riaditeľovi školy ZŠ – GRS v Medzeve názov školy a zašle doklad s uvedením názvu a adresy školy, ktorý potvrdzuje, že žiak navštevuje príslušnú školu. Zákonný zástupca žiaka predloží tento doklad vždy k 15. septembru príslušného školského roka, ak žiak pokračuje vo vzdelávaní podľa §23 písm. b) o navštevovaní uvedenej školy v zahraničí s uvedením predmetov, ktoré má žiak v škole v zahraničí.
Predložiť riaditeľovi školy overenú fotokópiu vysvedčenia najneskôr 31. augusta príslušného školského roka, kedy ukončí štúdium na zahraničnej škole.
Žiak, ktorý vykonáva osobitný spôsob plnenia školskej dochádzky podľa § 23 písm. b) a c) a rozhodne sa vykonať komisionálne skúšky, vykoná ich z vyučovacích predmetov, ktoré určí riaditeľ školy v kmeňovej škole spravidla za každý školský rok, najviac však za všetky ročníky po ukončení štvrtého ročníka základnej školy a deviateho ročníka základnej školy.
V prípade ukončenia plnenia povinnej školskej dochádzky mimo územia SR a návratu žiaka do kmeňovej školy, požiadajú zákonní zástupcovia riaditeľa školy v písomnej žiadosti o zrušenie plnenia osobitného spôsobu povinnej školskej dochádzky a uvedú termín nástupu žiaka do kmeňovej školy.
Kmeňová školy poskytuje žiakovi na základe žiadosti zákonného zástupcu učebnice a pracovné zošity.
Škola informuje zákonných zástupcov o legislatívnych požiadavkách žiaka plniaceho povinnú školskú dochádzku, informuje ho o povinnostiach, vykonávaní komisionálnej skúšky poskytnutím vypracovaného manuálu „Žiak v zahraničí“.
Riaditeľ školy, v ktorej sa má skúška vykonať, určí vyučovacie predmety, z ktorých sa má skúška vykonať, obsah skúšky, určí termín skúšky po prerokovaní so zákonným zástupcom žiaka.
Na komisionálnu skúšku sa žiak pripravuje po konzultáciách s príslušnými vyučujúcimi, ktorí žiakovi sprostredkujú tematické okruhy a požiadavky na splnenie komisionálnej skúšky, v prípade potreby poskytujú žiakovi konzultácie.
Organizáciu školského roka žiaka plniaceho osobitný spôsob povinnej školskej dochádzky koordinujú zástupcovia RŠ: žiaci 1. stupňa – zástupca RŠ pre primárne vzdelávanie a žiaci 2. stupňa – zástupca RŠ pre nižšie stredné vzdelávanie v spolupráci s RŠ, príslušnými vyučujúcimi, triednymi učiteľmi a zákonnými zástupcami.
O možnosti vykonať komisionálnu skúšku podľa §57 ods. 1 písmeno j) školského zákona rozhoduje riaditeľ školy. Termín skúšky dohodne s riaditeľom školy zákonný zástupca žiaka formou písomnej žiadosti najneskôr 15 dní pred konaním komisionálnej skúšky.
Žiak môže zo závažných dôvodov, najmä sťaženej dostupnosti ku kmeňovej škole, vykonať skúšku aj na inej škole v Slovenskej republike, a to po dohode zákonného zástupcu žiaka s riaditeľom školy, v ktorej sa má skúška vykonať.
Riaditeľ školy vydá rozhodnutie o konaní komisionálnej skúšky, ktoré zasiela na podpis zákonným zástupcom pri realizácii komisionálnej skúšky.
Na komisionálnu skúšku sa žiak pripravuje po vyžiadaných konzultáciách s príslušnými vyučujúcimi, ktorí žiakovi poskytnú tematické okruhy a požiadavky na splnenie komisionálnej skúšky.
Komisia pre komisionálne skúšky má najmenej troch členov. Komisia sa skladá z predsedu, ktorým je spravidla riaditeľ školy alebo ním poverený zástupca riaditeľa školy, členmi komisie sú: skúšajúci učiteľ, ktorým je spravidla učiteľ vyučujúci žiaka príslušný predmet a prísediaci, ktorý spĺňa kvalifikačné predpoklady pre príslušný alebo príbuzný vyučovací predmet.
Škola vydá žiakovi vysvedčenie. Na vysvedčení vydanom kmeňovou školou sa v doložke uvedie: „Žiak je na tomto vysvedčení hodnotený z predmetov, z ktorých nebol hodnotený na vysvedčení v školskom roku ... školou ... za ... ročník“.
Na vysvedčení vydanom kmeňovou školou sa žiakovi 9. ročníka uvádza aj: „Žiak splnil ... rokov povinnej školskej dochádzky a (ne)získal vzdelanie poskytované základnou školou“.
Osobný spis žiaka v zahraničí obsahuje nasledovné dokumenty:
písomná žiadosť zákonných zástupcov o povolenie plniť osobitný spôsob povinnej školskej dochádzky,
rozhodnutie riaditeľa školy o povolení plniť povinnú školskú dochádzku mimo územia SR,
originál písomného potvrdenia o návšteve školy s uvedením predmetov, ktoré má žiak v zahraničí,
písomná žiadosť zákonných zástupcov o vykonanie komisionálnych skúšok za príslušné obdobie,
rozhodnutie riaditeľa školy o povolení vykonať komisionálne skúšky za príslušné obdobie a oznámenie o termíne konania komisionálnych skúšok,
menovacie dekréty členov komisie, protokoly o komisionálnych skúškach za jednotlivé ročníky, testy, projekty, iné výstupy vyplývajúce z požiadaviek na hodnotenie,
úradne overené vysvedčenie zo školy v zahraničí.
V prípade nedodržania stanovených termínov u žiakov s povinnou školskou dochádzkou je škola povinná ohlásiť príslušným orgánom zanedbanie povinnej školskej dochádzky.
Táto interná smernica nadobúda účinnosť v plnom rozsahu dňa 3.5. 2019 .
Mgr. Marek Kaleta, riaditeľ školy
(Priezvisko, meno, trvalé bydlisko zákonného zástupcu žiaka – matka, e-mail, telef. kontakt v zahraničí)
Vec: Žiadosť o povolenie plnenia povinnej školskej dochádzky mimo územia SR
Zákonný zástupca ................................................................................................................. žiadam týmto o povolenie plnenia povinnej školskej dochádzky mimo územia SR pre môjho syna / moju dcéru ...................................................................................... žiaka / žiačku ........................................... ročníka, triedy ......................................, narodeného / narodenej v .........................................................................................................................., rodné číslo .................................................., bytom .............................................................., názov a adresa školy v zahraničí ............................................................................................................................................... na obdobie od ..................................................... do ......................................................... .
........................................................................ ...............................................................
podpisy oboch zákonných zástupcov
Manuál pre zákonných zástupcov
Žiadosť o povolenie osobitného spôsobu školskej dochádzky mimo územia SR na 1 školský rok – podáva zákonný zástupca
V žiadosti uvádza: meno a priezvisko žiaka, bydlisko žiaka, rodné číslo žiaka, adresu bydliska v zahraničí, názov a adresu školy, ktorú bude žiak v zahraničí navštevovať, ak je vopred známa; ak nie, do 30 dní oznámi riaditeľovi školy názov a adresu školy, ktorú žiak v zahraničí navštevuje.
Na základe tejto žiadosti vydáva ZŠ Rozhodnutie o povolení plnenia školskej dochádzky mimo územia SR na 1 školský rok.
Zákonný zástupca zašle ZŠ v SR vždy do 15.9. príslušného školského roka Potvrdenie o návšteve školy v zahraničí. Toto potvrdenie obsahuje predmety, ktoré sa žiak na danej škole v zahraničí učí.
Zákonný zástupca doručí do ZŠ v SR vysvedčenie za príslušný školský rok. Toto vysvedčenie musí byť úradne preložené do SJ.
Metodický pokyn č.22/2011 na hodnotenie žiakov ZŠ, Čl.7 Komisionálna skúška
Žiak, ktorý plní povinnú školskú dochádzku osobitným spôsobom v škole mimo územia SR môže vykonať komisionálne skúšky z predmetov, ktoré sa v tejto škole nevyučovali (spravidla SJL, vlastiveda, geografia, prírodoveda, biológia, dejepis, a pod.).
Zákonný zástupca žiaka dohodne termín komisionálnej skúšky na kmeňovej ZŠ v SR a doručí Žiadosť o komisionálne preskúšanie za školsky rok, v ktorej uvedie termín komisionálnej skúšky.;
Termín, obsah a rozsah komisionálnych skúšok určí RŠ, v ktorej sa majú komisionálne skúšky vykonať, najneskôr 15 dní pred ich konaním. RŠ vydá Rozhodnutie o vykonaní komisionálnej skúšky.
ZŠ zasiela rodičovi Oznámenie o konaní komisionálnej skúšky (termín je prerokovaný so zákonným zástupcom).
ZŠ písomne vymenuje skúšobné komisie pre jednotlivé predmety, z ktorých bude žiak preskúšaný.
Predsedovia jednotlivých komisií vyhotovia písomnou formou Protokoly o komisionálnom preskúšaní za jednotlivé obdobia.
Na základe výsledkov komisionálnych skúšok vydá škola žiakovi vysvedčenie. V doložke sa uvádza: „Žiak je na tomto vysvedčení hodnotený z predmetov, z ktorých nebol hodnotený na vysvedčení vydanom školou ................... v školskom roku ........... za ......... ročník.“ (Metodický pokyn č.22/2011, čl.4/15)
Výsledok komisionálnej skúšky sa zaznamená do triedneho výkazu a katalógového listu žiaka. (Metodický pokyn č.22/2011, čl.6/6)
Žiak, ktorý nepožiadal o vykonanie komisionálnych skúšok podľa možností, ktorá sa mu v ustanovení §25 ods.5 školského zákona dáva, vykoná komisionálne skúšky po ukončení osobitného spôsobu plnenia školskej dochádzky. Podľa výsledkov komisionálnych skúšok riaditeľ školy zaradí žiaka do príslušného ročníka.